Peter Dahl
Store norske leksikon,Kunst og estetikk,Bildende kunst,Kunsthistorie,Neo-ekspresjonisme og figurativ billedkunst etter 1945
Peter Dahl var en svensk billedkunstner og forfatter. Han gikk fra å skape debatt til å bli en folkekjær kunstner.
Dahl ble født i Oslo, men ble svensk statsborger som 20-åring. Han var elev ved Konsthögskolan i Stockholm fra 1958 til 1963 og i perioden fra 1975 til 1979 professor ved samme sted. Politisk kunst Dahls uttrykksform er ekspressiv og figurativ, først med et kritisk realistisk innhold, senere med en psykologisk vinkling. Han skildrer ofte det borgerlige liv, og tema er gjerne erotikk, følelser, drømmer og forhold mellom mennesker. Noen kjente arbeider er seriemaleriene Vårat rum, (1969), Drömmar i soffhörnet, (1970) og Kalles dröm, (1971), dessuten Borgerlig bakgrunn og i fint sällskap (1981–1982). En kunstskandale Med maleriet Liberalismens gjenombrott i sosieteten skapte Peter Dahl stor debatt. Sentralt i motivet var Sibylla, kong Carl XVIs mor, som løftet kjolen og blottet sitt eget kjønn for en mann med ereksjon. Maleriet ble beslaglagt av politiet og først levert tilbake etter et halvt år. Folkekjær kunstner Peter Dahl ble en av Sveriges mest folkekjære malere, blant annet gjennom Bellmann-mappen (1984) med litografier fra «Fredmans epistlar». Flere av hans bilder er også utført i gobelin. Les mer i Store norske leksikon Kunst i Sverige Eksterne lenker Peter Dahl – nettside Litteratur Edwards, Folke: Peter Dahl : kejsare och revoltör, 1996, isbn 91-34-51607-7, Finn boken  Söderlund, Göran, red.: Peter Dahl : se tillbaka och blicka framåt, 1999 (Prins Eugens Waldemarsudde. Katalog, 51), isbn 91-88040-52-6, Finn boken  Dahl, Peter. Konstnären som magister : Glimtar från ateljéer, akademier och gallerier under ett decennium. Atlantis. Stockholm, 1980.